พบน้ำทะเลโบราณถูกรักษาไว้จากยุคน้ำแข็งสุดท้าย
โลกเมื่อ 20,000 ปีที่แล้ว ในช่วงยุคน้ำแข็ง น้ำถูกขังอยู่ในธารน้ำแข็งที่มีความหนาหลายร้อยฟุตทอดยาวไปทั่ว มหาสมุทรจึงมีขนาดเล็ก และชายฝั่งมีก็การขยายตัวออกไปหลายร้อยกิโลเมตร น้ำส่วนที่เหลือก็กลายเป็นเกลือและเย็นเยือกขึ้น ทว่าเมื่อเร็วๆนี้ นักวิทยาศาสตร์จากมหาวิทยาลัยชิคาโกในสหรัฐอเมริกา ได้ประกาศการค้นพบสิ่งที่หลงเหลือจากยุคน้ำแข็งสุดท้าย,หลักฐานที่หลงเหลือก็คือน้ำทะเลจากยุคโบราณที่ซ่อนตัวอยู่ภายในชั้นหิน ที่อยู่กลางมหาสมุทรอินเดีย อีกทั้งยังเค็มกว่าน้ำทะเลธรรมดา หลังจากใช้การวิเคราะห์ไอโซโทปทางธรณีเคมี (isotope geochemistry) ศึกษาสัดส่วนความเข้มข้นของธาตุและไอโซโทปที่เป็นองค์ประกอบโลก ซึ่งความผันแปรของปริมาณไอโซโทปจะช่วยในการหาอายุของหิน แหล่งที่มาของน้ำ หรืออากาศได้ ซึ่งจากสิ่งบ่งชี้ทั้งหมดก็ค่อนข้างชัดเจนว่าน้ำทะเลโบราณที่พบในชั้นหินดังกล่าวเป็นส่วนหนึ่งของมหาสมุทรโบราณเมื่อ 20,000 ปีที่ผ่านมา,ทีมนักวิทยาศาสตร์เผยว่า การจำลองยุคน้ำแข็งสุดท้าย พบว่ามีรูปแบบผลักดันการไหลเวียนของสภาพภูมิอากาศและสภาพอากาศแตกต่างจากทุกวันนี้มาก ดังนั้น การค้นพบนี้อาจเป็นเบาะแสในการค้นหาแหล่งน้ำโบราณอื่นๆต่อไป เพราะการเข้าใจรูปแบบสิ่งเหล่านี้อาจทำให้เข้าใจได้ว่าสภาพอากาศของโลกจะตอบสนองอย่างไรในอนาคต.
โลกเมื่อ 20,000 ปีที่แล้ว ในช่วงยุคน้ำแข็ง น้ำถูกขังอยู่ในธารน้ำแข็งที่มีความหนาหลายร้อยฟุตทอดยาวไปทั่ว มหาสมุทรจึงมีขนาดเล็ก และชายฝั่งมีก็การขยายตัวออกไปหลายร้อยกิโลเมตร
ธารน้ำแข็ง,มหาสมุทรอินเดีย,น้ำทะเลโบราณ,นักวิทยาศาสตร์,สภาพภูมิอากาศ,ทันโลก,ข่าวทั่วไป